1. ปัจจัยความเสี่ยง

1. ความเสี่ยงจากความผันผวนของภาวะตลาด
ปริมาณการซื้อขายของตลาดหลักทรัพย์มีผลอย่างมากต่อผลการดำเนินงานของบริษัทหลักทรัพย์
นอกจากนี้
ความไม่แน่นอนของปริมาณการซื้อขายในตลาดยังทำให้เกิดปัญหาในการจัดเตรียมทรัพยากรในการดำเนินงานให้มีประสิทธิภาพอีกด้วย
อย่างไรก็ดี
บริษัทได้จัดเตรียมแนวทางสำหรับลดความเสี่ยงจากความผันผวนของภาวะตลาดไว้หลายด้าน
ไม่ว่าจะเป็นการปรับปรุงระบบการทำงาน การดูแลให้ทรัพยากรเหมาะสมกับงาน
การใช้เทคโนโลยีเพื่อเพิ่มประสิทธิภาพ การปรับปรุงโครงสร้างลูกค้า
และปรับปรุงการบริหารสินทรัพย์และหนี้สินให้มีประสิทธิภาพยิ่งขึ้น

2. ความเสี่ยงจากภาวะการแข่งขัน
การแข่งขันระหว่างบริษัทหลักทรัพย์ในประเทศไทยค่อนข้างรุนแรง
ดังที่ได้ประจักษ์มาแล้วจากการแข่งขันกันตัดราคาในปี 2544 อย่างไรก็ดี
หลังจากมีการนำเอาอัตราค่าธรรมเนียมคงที่กลับมาใช้แล้ว
การแข่งขันคงจะเน้นทางด้านคุณภาพกันมากขึ้น
ซึ่งนับเป็นโอกาสที่ดีสำหรับบริษัทหลักทรัพย์ที่เน้นหนักทางด้านการให้บริการที่มีคุณภาพเช่น บมจ.
เอบีเอ็น แอมโร เอเซีย

3. ความเสี่ยงอันเกิดจากหนี้สูญ ณ สิ้นปี 2544 บริษัทฯมียอดลูกหนี้ซื้อหลักทรัพย์ตามคำสั่งจำนวน
804.53 ล้านบาท และมีเงินให้กู้ยืมเพื่อซื้อหลักทรัพย์จำนวน 22.33 ล้านบาท
ทั้งนี้บริษัทได้จัดเตรียมมาตรการในการควบคุมความเสี่ยงจากหนี้สูญโดยการกำหนดให้มีการประเมินเครดิตของลูกค้าเมื่อเปิดบัญชี
เพื่อใช้ในการพิจารณาวงเงินที่เหมาะสม และมีการทบทวนวงเงินดังกล่าวเป็นระยะ
บริษัทได้จัดให้มีคณะกรรมการสินเชื่อซึ่งจะประชุมทุกสัปดาห์เพื่อพิจารณาประเด็นและกรณีต่างๆเกี่ยวกับสินเชื่อและความเสี่ยงจากการให้กู้ยืม
นอกจากนี้ ก็มีการกำหนดอำนาจในการอนุมัติวงเงินไว้ตามลำดับขั้นที่เหมาะสม

4. ความเสี่ยงจากการพึ่งพาลูกค้ารายใหญ่ ลูกค้ารายใหญ่ 10 อันดับแรกของบริษัท
มีปริมาณการซื้อขายคิดเป็นร้อยละ 27 ของปริมาณการซื้อขายรวม หรือ ร้อยละ 23 ของค่านายหน้า
ของบริษัทฯ ในปี 2544 โดยหนึ่งในนี้ได้แก่บริษัท เอบีเอ็น แอมโร เอเชีย เซอร์วิสเซส
(สิงคโปร์) ซึ่งเป็นบริษัทในกลุ่มเอบีเอ็น แอมโร เอเชีย โฮลดิ้ง ซึ่งเป็นผู้ถือหุ้นใหญ่ของบริษัท
ทำให้มีโอกาสที่จะสูญเสียลูกค้าดังกล่าวน้อยมาก และถ้าไม่นับรวม เอบีเอ็น แอมโร เอเชีย
เซอร์วิสเซส (สิงคโปร์) แล้ว
อัตราความเสี่ยงจากการพึ่งพาลูกค้ารายใหญ่จะลดลงจากเดิมพอสมควร

5. ความเสี่ยงจากการประกันการจำหน่ายหลักทรัพย์
การประกันการจำหน่ายหลักทรัพย์มีความเสี่ยงในกรณีที่ไม่สามารถกระจายหรือเสนอขายได้ตามที่ได้ประกันไว้
ทำให้บริษัทต้องเก็บหุ้นส่วนดังกล่าวไว้ ซึ่งจะทำให้สภาพคล่องลดลง
อีกทั้งอาจจะขาดทุนในเวลาที่ขายหลักทรัพย์ดังกล่าวไปในตลาดด้วย
ปัจจัยที่มีผลกระทบต่อความเสี่ยงจากการประกันการจำหน่ายหลักทรัพย์ได้แก่
ราคาเสนอขายที่ไม่เหมาะสม การเปลี่ยนแปลงภาวะตลาด ฯลฯ เพื่อลดความเสี่ยงดังกล่าว
บริษัทจัดให้มีการวิเคราะห์อย่างละเอียดและนำเสนอต่อคณะกรรมการบริหารเพื่อพิจารณา
ตลอดจนจัด ให้มีการทดสอบความต้องการของตลาด ก่อนการประกันการจำหน่าย นอกจากนี้
ยังได้กำหนดวงเงินเพดานที่บริษัทสามารถทำธุรกรรมประกันการจำหน่ายได้ไว้
โดยการเปลี่ยนแปลงเพดานดังกล่าว จะต้องกระทำโดยมติคณะกรรมการบริษัทเท่านั้น

6. ความเสี่ยงจากการด้อยค่าของเงินลงทุน บริษัทมีเงินลงทุนชั่วคราวจำนวน 739.23
ล้านบาทตามมูลค่ายุติธรรม (Fair Value) โดยร้อยละ 97.42
เป็นการลงทุนในกองทุนเปิดตราสารหนี้ (Fixed Income Fund)
ซึ่งอาจผันผวนตามภาวะอัตราดอกเบี้ย นอกจากนี้ บริษัทยังมีเงินลงทุนระยะยาวจำนวน 399.60
ล้านบาท โดยร้อยละ 56.50 เป็นเงิน ลงทุนในหุ้นบุริมสิทธิ์ของธนาคาร
ในการควบคุมความเสี่ยงจากการด้อยค่าของเงินลงทุน บริษัทได้จัดให้มีคณะกรรมการการลงทุน
ที่คอยกำหนดและดูแลให้มีการดำเนินการตามนโยบายการลงทุน นอกจากนี้
ก็ได้กำหนดวงเงินการลงทุนในหลักทรัพย์ต่างๆเพื่อป้องกันการกระจุกตัวของการลงทุน
และกำหนดวงเงินของพอร์ตเพื่อกระจายความเสี่ยงในการลงทุน

7. ความเสี่ยงจากอัตราแลกเปลี่ยน ณ สิ้นปี 2544 บริษัทมีเงินลงทุนที่อยู่ในรูปดอลล่าร์สหรัฐฯ
คิดเป็น 71.35 ล้านบาท ซึ่งถึงแม้ว่าเงินลงทุนดังกล่าวจะคิดเป็นเพียงร้อยละ 6.27
ของเงินลงทุนรวมของบริษัท แต่การเปลี่ยนแปลงของมูลค่าเงินดอลล่าร์สหรัฐ
ก็อาจมีผลกระทบต่อมูลค่าการลงทุน และผลกำไรของบริษัทได้